
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1798 

31 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 39808/10.9.1998 απόφασης Υπουρ¬ 


γού Πολιτισμού. 1 

Σύσταση αμιγούς Δημοτικής Επιχείρησης στο Δήμο 
Πύργου με την επωνυμία «Αναπτυξιακή Δημοτική 
Επιχείρηση Πύργου - ΑΔΕΠ».Ν. Ηλείας. 2 

Σύσταση Δημοτικού Νομικού Προσώπου με την επω¬ 
νυμία «Εργαστήριο Ειδικής Επαγγελματικής Εκπαί¬ 
δευσης & Κατάρτισης, Ε.Ε.Ε.Ε.Κ. Δήμου Κιλκίς»... 3 

Σύσταση Δημοτικού Νομικού Προσώπου με την επω¬ 
νυμία «Κέντρο Ανοικτής Προστασίας Ηλικιωμένων 
Δήμου Γαλλικού - Ν. Κιλκίς». 4 

Τροποποίηση του Οργανισμού Εσωτερικής Υπηρε¬ 
σίας του Δήμου Δοϊράνης, Ν. Κιλκίς. 5 

Απόκτηση Ελληνικής Ιθαγένειας από ομογενή 
Σαρίεβ Κυριάκου. 6 

Απόκτηση Ελληνικής Ιθαγένειας από τον ομογενή 
Σαρίεβ Νικολάι. 7 


Κατάργηση του νομικού προσώπου δημοσίου δικαίου 
στο Δήμο Τρίπολης Ν. Αρκαδίας με την επωνυμία 
«Σχολική Επιτροπή 1ου και 2ου Τεχνικού Επαγγελ¬ 
ματικού Εκπαιδευτηρίου» και σύσταση νέου νομι¬ 
κού προσώπου δημοσίου δικαίου στο Δήμο Τρίπο¬ 
λης Νομού Αρκαδίας με την επωνυμία «Σχολική 
Επιτροπή 1ου, 2ου και 3ου Τεχνικού Επαγγελματι¬ 


κού Εκπαιδευτηρίου Τρίπολης». 8 

Σύσταση νομικού προσώπου δημοσίου δικαίου στο 
Δήμο Τρίπολης Ν. Αρκαδίας με την επωνυμία «Σχο¬ 
λική Επιτροπή 10ου Δημοτικού Σχολείου Τρίπο¬ 
λης». 9 


Κατάργηση του νομικού προσώπου δημοσίου δικαίου 
με την επωνυμία «Σχολική Επιτροπή του 3ου και 
10ου Δημοτικού Σχολείου Τρίποληςτου Δήμου Τρί- 
πολης» και σύσταση νέου νομικού προσώπου δη¬ 
μοσίου δικαίου στο Δήμο Τρίπολης Νομού Αρκα¬ 
δίας με την επωνυμία «Σχολική Επιτροπή 3ου Δη¬ 
μοτικού Σχολείου Τρίπολης». 10 


ΑΠΟΦΑΣΕΙ Σ 

Αριθ. 42582 ( 1 ) 

Τροποποίηση της 39808/10.9.1998 απόφασης Υπουργού 
Πολιτισμού. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξειςτου Ν. 2218/94 και του Ν.2240/94. 

2. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 

3. Το άρθρο 25 παρ.δτου Ν. 2819/ 2000 ΥΠ. ΠΟ « Περί 
μεταβίβασης αρμοδιότητας χορήγησης αδειών ίδρυσης 
και λειτουργίας Ερασιτεχικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
197/Α/13-5-81). 

5. Το ΠΔ 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

6. Το άρθρο 15του Ν. 1348/83 «Διάλυσητου Ν.Π.Δ.Δ. με 
την Επωνυμία Άρμα Θέσπιδος και άλλες διατάξεις (ΦΕΚ 
47/Α/14-4-83)». 

7. Την με αρ. 39808/10.9.1998 (Φ.Ε.Κ 1044/ Β/16.10.98 
) απόφαση του ΥΠ. ΠΟ., με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στην Όλγα Τσεριώνη-Στεφανίδου, στο επί της οδού 
Αχάίας 26, του Δήμου Αθηναίων, κτίριο. 

8. Αίτηση της Όλγας Στεφανίδου, για αλλαγή επωνυ¬ 
μίας της Σχολής, λόγω αλλαγής ταυτότητας, αποφασί¬ 
ζουμε: 

1. Τροποποιούμε την με αρ. 39808/10. 9. 1998 ( ΦΕΚ 
1044/Β/16. 10. 98) απόφαση ΥΠ. ΠΟ., ως προς την επω¬ 
νυμία της Σχολής. 

2. Επωνυμία της Σχολής ορίζεται: «Ερασιτεχνική Σχολή 
Χορού Όλγας Στεφανίδου» 

3. Έδρα της Σχολής παραμένει η ίδια. 

4. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

5. Η με αρ. 39808/10. 9.1998 ( ΦΕΚ 1044/ Β/16.10. 98 ) 
απόφαση ΥΠ. ΠΟ. παύει ισχύουσα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Νοεμβρίου 2001 

Η Νομάρχης 
ΕΛΕΝΗ ΜΠΕΣΜΠΕΑ 
-♦- 

Αριθ. 14371 (2) 

Σύσταση αμιγούς Δημοτικής Επιχείρησης στο Δήμο Πύρ¬ 
γου με την επωνυμία «Αναπτυξιακή Δημοτική Επιχεί¬ 
ρηση Πύργου - ΑΔΕΠ» Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση Οργάνωση, 
στελέχωση της περιφέρειας και άλλες διατάξεις». 

2. Τις διατάξεις των άρθρων 277έως 284 του Π. Δ 410/95 
Δ.Κ.Κ 

3. Τηνυπ’ αριθμό 24155/18-8-98 απόφαση του Γενικού 
Γραμματέα Περιφέρειας Δυτικής Ελλάδας περί ανάθε¬ 
σης άσκησης αρμοδιοτήτων και εξουσιοδότηση υπογρα¬ 
φής (ΦΕΚ 939/1 -9-98 τεύχος Β') 

4. Την υπ’ αριθμό 466/01 απόφαση του Δημοτικού Συμ¬ 
βουλίου Πύργου περί Σύστασης στο Δήμο αμιγούς Δημο¬ 
τικής Επιχείρησης, αποφασίζουμε: 

1. Συστήνουμε στο Δήμο Πύργου του Νομού Ηλείας 
αμιγή Δημοτική Επιχείρηση με την επωνυμία «Αναπτυξια¬ 
κή Δημοτική Επιχείρηση Πύργου» με διακριτικό τίτλο 
«Α.Δ.Ε.Π». 

2. Σκοποί της Επιχείρησης: 

1. Η ανάληψη πρωτοβουλιών για την ευρύτερη τουρι¬ 
στική προβολή και ανάπτυξη με την συνδυασμένη επιχει¬ 
ρηματική αξιοποίηση τουριστικών πόρων και την αξιοποί¬ 
ηση της Λαϊκής χειροτεχνίας και παράδοσης . 

2. Η πραγματοποίηση εσόδων από τους τομείς των 
εναλλακτικών μορφών τουρισμού, της χειροτεχνίας πό¬ 
σης φύσεως, την εκμετάλλευση κατασκηνώσεων του Δή¬ 
μου, της μεταφοράς προσώπων μέσω προγραμμάτων το¬ 
πικής συγκοινωνίας (σε περιοχές του Δήμου μας που δεν 
λειτουργούν άλλοι συγκοινωνιακοί φορείς), των εκδηλώ¬ 
σεων και της εκπόνησης μελετών που θα επενδύονται 
στην περιοχή για την αναβάθμισή της και τη βελτίωση της 
ποιότητας ζωής. 

3. Η συμβολή στους τομείς υγείας, κοινωνικής πρόνοι¬ 
ας, απασχόλησης και οικονομικής ανάπτυξης του Δήμου 
Πύργου ( μέτρα - προστασία περιβάλλοντος, ειδικά προ¬ 
γράμματα προστασίας ευπαθών κοινωνικών ομάδων, κοι¬ 
νωνική ένταξη όπου απαιτείται, τσιγγάνοι, προστασία μη¬ 
τρότητας και παιδιού, βρεφονηπιακοί σταθμοί, κ.λπ.) .Ση¬ 
μειώνεται ότι σε καμία περίπτωση δεν έχει πρόθεση η 
ΑΔΕΠ να υποκαταστήσει άλλους φορείς,αναλαμβάνο¬ 
ντας αρμοδιότητα αυτών. 

4. Η παραγωγή αγαθών και η παροχή υπηρεσιών για την 
εξυπηρέτηση των δημοτών, κατοίκων και επισκεπτών του 
Δήμου. 

5. Η υποστήριξη και προώθηση της τοπικής απασχόλη¬ 
σης με τη δημιουργία θέσεων εργασίας, τη λειτουργία 
προγραμμάτων κατάρτισης και τράπεζας πληροφόρη¬ 
σης. 

6. Η ανάληψη του σχεδιασμού και η υλοποίηση σε συ¬ 
νεργασία με οργανωμένες και εγκεκριμένες εκπαιδευτι¬ 


κές μονάδες, επιμορφωτικών προγραμμάτων που αφο¬ 
ρούν την επαγγελματική κατάρτιση και αποκατάσταση 
όλων των κοινωνικών ομάδων, ανεξαρτήτου ηλικίας, που 
κατοικούν στο Δήμο. 

7. Η παραγωγή, προμήθεια και μεταπώληση προς τρί¬ 
τους προϊόντων, υπηρεσιών και δικαιωμάτων (π.χ. προ¬ 
γράμματα, μελέτες, εκδόσεις, κ.λ.π.) εφόσον τα προϊόντα 
και δικαιώματα αυτά είναι συναφή προς τις λοιπές δρα¬ 
στηριότητες της Επιχείρησης. 

8. Η διοργάνωση τακτικών ανταλλαγών απόψεων με 
αντίστοιχους ελληνικούς φορείς με φορείς της Ευρωπαϊ¬ 
κής Ένωσης και Διεθνείς για θέματα ανάπτυξης, οικονο¬ 
μίας υγείας, κοινωνικής προστασίας και πολιτισμού, 
αθλητισμού. 

9. Η κατάρτιση προγραμμάτων-προτάσεων και η προώ¬ 
θησή τους για χρηματοδότηση από πόρους Εθνικούς και 
Κοινοτικούς. 

10. Η οργάνωση εκδηλώσεων, προβολών, διαλέξεων, 
συνεδρίων, ημερίδων, εκθέσεων για σημαντικά, οικονομι¬ 
κά, πολιτιστικά αναπτυξιακά και αθλητικά θέματα, η διορ¬ 
γάνωση και κατοχύρωση τουρνουά δια βίου (πρόκειται 
για εκδηλώσεις αθλητικές και πολιτιστικές που θα διορ- 
γανώνονται από την ΑΔΕΠ σε ετήσια βάση για όλη τη 
διάρκεια της λειτουργίας της. 

11. Η συμμετοχή σε προγραμματικές συμβάσεις του Ν. 
1416/84 και του Ν.2738/99, η συνεργασία με Νομαρχια¬ 
κές Αυτοδιοικήσεις και άλλους Δήμους εντός και εκτός 
του Νομού Ηλείας. 

12. Η κινητοποίηση της συνεργασίας μεταξύ των φορέ¬ 
ων που ασχολούνται με την κοινωνική και οικονομική πο¬ 
λιτική, τον πολιτισμό και αθλητισμό με στόχο το συντονι¬ 
σμό, τη βελτίωση και ανάπτυξη των παρεχόμενων υπηρε¬ 
σιών, στην περιοχή μας. 

13. Η συμβολή στην κοινωνική ένταξη των μειονεκτού- 
ντων ατόμων του πληθυσμού και στο μέτρο του δυνατού 
στην οικονομική τους ένταξη. 

14. Η επιδίωξη ώστε κάθε κάτοικος της πόλης μας,ανε¬ 
ξάρτητα από τα έσοδά του, να έχει την δυνατότητα να 
απολαμβάνει την περίθαλψη που είναι αναγκαία, για την 
αποκατάσταση της υγείας του, σε συνεργασία με τους 
αρμόδιους φορείς του κράτους. 

15. Η επιστημονική στήριξη προς το Δήμο Πύργου και 
τα Ν.Π.Δ.Δ. του Δήμου που παρέχουν υπηρεσίες, με στό¬ 
χο την ανάπτυξη και βελτίωση των υπηρεσιών τους. 

16. Η προβολή του Δήμου και της περιοχής μας γενικό¬ 
τερα μέσω εκδόσεων, εντύπων και σύστασης σελίδας στο 
Διαδίκτυο. 

17. Η πραγματοποίηση διαφημίσεων και Βροπεοππρ . 

18. Η παροχή - εκμετάλλευση πληροφοριών που αφο¬ 
ρούν προσωπικά στοιχεία δημοτών μας και μη, οι οποίοι 
έχουν εγγράφως αποδεχτεί τη διαδικασία (π.χ. για τη δη¬ 
μιουργία καταλόγων προεπιλεγμένων θεατών για την μα¬ 
ζική συμμετοχή τους σε τουρνουά και λοιπές εκδηλώσεις 
που διοργανώνονται από οποιονδήποτε φορέα). 

19. Η διοργάνωση προγραμμάτων μαζικού αθλητισμού . 

20. Η σύναψη συμβάσεων με τρίτους για την έναντι 
αμοιβής παραχώρηση σε αυτούς υπηρεσιών από την 
ΑΔΕΠ με τη μορφή παροχής έργου που αφορά συντήρη¬ 
ση κοινόχρηστων χώρων, πλατειών, χώρων πρασίνου, 
πάρκων κλπ. 

21 .Η υλοποίηση και διαχείριση προγραμμάτων προστα¬ 
σίας του περιβάλλοντος και ανάδειξης της φύσης 

3. Έδρα της Επιχείρησης είναι η πόλη του Πύργου 

4. α) Η διάρκεια της «Αναπτυξιακής Δημοτικής Επιχεί¬ 
ρησης Πύργου» ορίζεται σε τριάντα (30) χρόνια από την 
ημερομηνία ίδρυσής της, 

β) Η διάρκεια της Επιχείρησης μπορεί να παραταθεί με 
απόφαση του Δημοτικού Συμβουλίου Πύργου, μετά από 
σχετική πρόταση του Διοικητικού Συμβουλίου της Επιχεί¬ 
ρησης. Για τη λήψη της παραπάνω απόφασης απαιτείται 
απόλυτη πλειοψηφία του συνολικού αριθμού των παρευ- 
ρισκομένων στη συνεδρίαση μελών του Δημοτικού Συμ¬ 
βουλίου. 

5. Πόροι της Επιχείρησης είναι: 

• Οι εισπράξεις από το αντίτιμο των παρεχόμενων υπη¬ 
ρεσιών της. 

• Οι κάθε είδους επιχορηγήσεις, εισφορές, δωρεές, 
κληρονομιές και κληροδοσίες φυσικών ή νομικών προσώ¬ 
πων ή φορέων του Δημοσίου ή Ιδιωτικού Τομέα. 

• Επιδοτήσεις από Κοινοτικούς φορείς. 

• Οι τόκοι από τις τραπεζικές καταθέσεις της. 

• Τα επανεπενδυόμενα κέρδη που προέρχονται από τις 
δραστηριότητές της. 

2. Τα έσοδα της Επιχείρησης κατατίθενται σε ειδικό 
έντοκο λογαριασμό σε Τράπεζα της Ελλάδας ή του εξω¬ 
τερικού, η οποία επιλέγεται με απόφαση του Διοικητικού 
Συμβουλίου. 

3. Ανάληψη χρημάτων από τον παραπάνω λογαριασμό 
της Επιχείρησης, γίνεται μόνο από πρόσωπα ειδικά εξου¬ 
σιοδοτημένα από το Διοικητικό Συμβούλιο της Επιχείρη¬ 
σης. 

6. Κεφάλαιο της Επιχείρησης 

α) Το κεφάλαιο που διατίθεται στην Επιχείρηση από το 
Δήμο Πύργου ανέρχεται στο ποσό των σαράντα εκατομ¬ 
μυρίων (40.000.000) δραχμών. 

β) Κατά την πρώτη φάση λειτουργίας της ΑΔΕΠ, ο Δή¬ 
μος θα παραχωρήσει κατά χρήση, ένα κατάστημα ιδιο¬ 
κτησίας του και άλλους χώρους για τη στέγαση των υπη¬ 
ρεσιών της ΑΔΕΠ με τον επωφελέστερο τρόπο,για την 
πραγματοποίηση των σκοπών της. 

7. Διοικητικό Συμβούλιο 

α) Η Επιχείρηση διοικείται από επταμελές (7μελές) Δι¬ 
οικητικό Συμβούλιο που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. 

β)Από τα μέλη του Διοικητικού Συμβουλίου τρεις (3) εί¬ 
ναι αιρετοί εκπρόσωποι του Δήμου Πύργου εκ των οποί¬ 
ων ο ένας θα προέρχεται από την μειοψηφία, ένας (1) εί¬ 
ναι εκπρόσωπος κοινωνικού φορέα της περιοχής, δύο (2) 
είναι δημότες ή κάτοικοι του Δήμου Πύργου, που έχουν 
πείρα ή γνώσεις σχετικές με το αντικείμενο της Επιχείρη¬ 
σης και ένας (1) είναι εκπρόσωπος των εργαζομένων, 
όταν η Επιχείρηση απασχολεί περισσότερους από είκοσι 
εργαζόμενους. Σε περίπτωση που δεν απασχολεί περισ¬ 
σότερα από 20 μέλη το έβδομο μέλος είναι δημοτικός 
σύμβουλος. 

γ) Μετηνίδια απόφαση το Δημοτικό Συμβούλιο Πύργου 
ορίζει τον Πρόεδρο και τον Αντιπρόεδρο του Διοικητικού 
Συμβουλίου οι οποίοι θα προέρχονται από τους τρεις (3) 
αιρετούς εκπροσώπους του Δήμου. 

8. Η επιχείρηση διαλύεται: 

α) Όταν λήξει, χωρίς να παραταθεί η διάρκειά της . 

β) Με απόφαση του Δημοτικού Συμβουλίου, η οποία 
λαμβάνεται με πλειοψηφία των 2/3 των παρευρισκόμενων 
στη συνεδρίαση μελών του και την έγκριση της Διεύθυν¬ 
σης Τοπικής Αυτοδιοίκησης και Διοίκησης και ΝΠΔΔ Νο¬ 
μού Ηλείας. 


γ) Σε περίπτωση πτώχευσης της επιχείρησης. 

9. Εκκαθάριση της Επιχείρησης 
α) Τη διάλυση της Επιχείρησης ακολουθείς εκκαθάριση, 
β) Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο Πύργου και επιλέγονται από το Σώμα 
Ορκωτών Λογιστών. 

γ) Με τον ορισμό των εκκαθαριστών, παύει αυτοδίκαια 
η εξουσία των μελών του Διοικητικού Συμβουλίου της 
Επιχείρησης και τις αρμοδιότητες που ασκούν οι εκκαθα- 
ριστές, εκτός από τις αρμοδιότητες που θα κρατήσει το 
ίδιο το Δημοτικό Συμβούλιο. Επίσης με τον ορισμό των εκ¬ 
καθαριστούν, παύει αυτοδίκαια και η εξουσία των εκλε¬ 
κτών. Οι διοριζόμενοι εκκαθαριστές οφείλουν, μόλις ανα¬ 
λάβουν τα καθήκοντά τους να ενεργήσουν απογραφή της 
περιουσίας της επιχείρησης. 

δ) Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. Οι λο¬ 
γαριασμοί της εκκαθάρισης εγκρίνονται από το Δημοτικό 
Συμβούλιο Πύργου το οποίο αποφασίζει για την απαλλα¬ 
γή των εκκαθαριστών από κάθε ευθύνη. 

ε) Το τυχόν πλεόνασμα που προκύπτει μετά το πέρας 
της εκκαθάρισης, εγκρίνεται από το δημοτικό Συμβούλιο 
Πύργου και εγγράφεται λογιστικά στο Τρέχοντα προϋπο¬ 
λογισμό του Δήμου Πύργου. 

στ) Αν η διάλυση της Επιχείρησης γίνει λόγω λήξης της 
διάρκειας της ή λόγω πτώχευσης, η οποία όμως ανακλή¬ 
θηκε ή περατώθηκε με συμβιβασμό, είναι δυνατή η ανα¬ 
βίωση της Επιχείρησης με απόφαση του Δημοτικού Συμ¬ 
βουλίου Πύργου και έγκριση της Δ/νσης Τοπικής Αυτοδι¬ 
οίκησης και Διοίκησης Νομού Ηλείας. 

Κάλυψη Δαπάνης: 

Από τις διατάξεις της παρούσας, προκαλείται δαπάνη 
σε βάρος του προϋπολογισμού του Δήμου Πύργου 
ύψους σαράντα εκατομμυρίων (40.000.000 δρχ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 3 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 8035 (3) 

Σύσταση Δημοτικού Νομικού Προσώπου με την επωνυμία 
«Εργαστήριο Ειδικής Επαγγελματικής Εκπαίδευσης & 
Κατάρτισης, Ε.Ε.Ε.Ε.Κ. Δήμου Κιλκίς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 (Δη¬ 
μοτικός & Κοινοτικός Κώδικας). 

2. Την 537/2001 απόφαση του Δ. Σ. Κιλκίς με την οποία 
αποφασίζεται η σύσταση Εργαστηρίου Ειδικής Επαγγελ¬ 
ματικής Εκπαίδευσης & Κατάρτισης, Ε.Ε.Ε.Ε.Κ. στο Δήμο 
Κιλκίς. 

3. Την 5631/26-7-2000 (ΦΕΚ 1339/Β/2000) απόφαση 
του Γ εν. Γ ραμματέα Περιφέρειας Κεντρικής Μακεδονίας, 
αποφασίζουμε: 

1. Συστήνουμε στο Δήμο Κιλκίς του Ν. Κιλκίς Νομικό 
Πρόσωπο με την επωνυμία : «Εργαστήριο Ειδικής Επαγ- 

γελματικής Εκπαίδευσης & Κατάρτισης, Ε.Ε.Ε.Ε.Κ. Δή¬ 
μου Κιλκίς». 

2. Σκοπός του Νομικού αυτού Προσώπου είναι: 

Α. Η διαχείριση των πιστώσεων που θα διατίθενται για 
την κάλυψη των δαπανών λειτουργίας του σχολείου (θέρ¬ 
μανση, φωτισμός, ύδρευση, κ.λ.π.). 

Β. Η αμοιβή Καθαρίστριας . 

Γ. Η εκτέλεση έργων για την επισκευή & συντήρηση του 
σχολείου και του κάθε είδους εξοπλισμού . 

Δ. Η εισήγηση προς τις αντίστοιχες διευθύνσεις Πρω¬ 
τοβάθμιας & Δευτεροβάθμιας Εκπαίδευσης για τον εφο¬ 
διασμό του σχολείου (από τον Ο. Σ. Κ. με έπιπλα και εξο- 
πλιστικά είδη) και (από το ΥΠΕΠΘ με βιβλία για την σχολι¬ 
κή βιβλιοθήκη). 

Ε. Η εκμίσθωσητου σχολικού κυλικείου και η διαχείριση 
των εσόδωντου. 

Στ. Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας της σχολικής 
μονάδας. 

3. Πόροι του Νομικού Προσώπου είναι: 

α. Η ετήσια επιχορήγηση του Δήμου Κιλκίς. 

β. Η επιχορήγηση ή κάθε άλλη παροχή του Κράτους εί¬ 
τε απευθείας προς αυτό είτε προς το Δήμο για το νομικό 
αυτό πρόσωπο. 

γ. Κάθε είδους συνδρομές, εισφορές δωρεές, κληρο¬ 
νομιές και κληροδοσίες. 

δ. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

ε. Κάθε άλλη νόμιμη πρόσοδος . 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο 

5. Το διοικητικό Συμβούλιο εκλέγει Αντιπρόεδρο, Γραμ- 
ματέα. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Κιλκίς, 
η οποία ανέρχεται στο ύψος του (2.000.000) δρχ. Και είναι 
γραμμένη στον Κ.Α 211,9β των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 12 Νοεμβρίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Γ ραμματέας 
Δημ. Σαρηγιάννης 

-Φ- 

Αριθ. 8250 (4) 

Σύσταση Δημοτικού Νομικού Προσώπου με την επωνυμία 
«Κέντρο Ανοικτής Προστασίας Ηλικιωμένων Δήμου 
Γαλλικού - Ν. Κιλκίς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/1995 (Δη¬ 
μοτικός & Κοινοτικός Κώδικας). 

2. Την 152/2001 απόφαση του Δ. Σ. Γαλλικού με την 
οποία αποφασίζεται η σύσταση Κέντρου Ανοικτής Προ¬ 
στασίας Ηλικιωμένων Δήμου Γ αλλικού. 

3. Την 5631/26-7-2000 (ΦΕΚ1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας, 
αποφασίζουμε: 

1. Συστήνουμε στο Δήμο Γ αλλικού του Ν. Κιλκίς Νομικό Πρό¬ 


σωπο με την επωνυμία: «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ ΔΗΜΟΥ ΓΑΛΛΙΚΟΥ» 

2. Σκοπός του Νομικού αυτού Προσώπου που συνίστα- 
ται σε εφαρμογή εξωιδρυματικής προστασίας ηλικιωμέ¬ 
νων είναι: 

1) Η δημιουργία ενός χώρου συνάντησης όπου οι ηλι¬ 
κιωμένοι θα μπορούν να βρουν φιλική συντροφιά και ηθι¬ 
κή υποστήριξη. 

2) Η παροχή ιατρικής φροντίδας, φαρμακευτικής περί¬ 
θαλψης, φυσιοθεραπείας & εργοαπασχόλησης και ενη¬ 
μέρωση επί θεμάτων υγιεινής. 

3) Η ικανοποίηση μιας τοπικής ανάγκης και συγκεκριμέ¬ 
να η παροχή βιολογικών - ψυχολογικών & κοινωνικών προ¬ 
βλημάτων των ηλικιωμένων, ώστε να παραμείνουν αυτό¬ 
νομα, ισότιμα και ενεργά μέλη του κοινωνικού συνόλου. 

4) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε Μουσεία, αρχαιολο¬ 
γικούς χώρους, προβολή φιλμ, μουσική, συνεστιάσεις 
κ.λ.π.) 

5) Η διαμόρφωση και συνεργασία του ευρύτερου κοι¬ 
νού και των ειδικών φορέων σχετικά με τα προβλήματα 
και τις ανάγκες των ηλικιωμένων. 

6) Η έρευνα σχετικών θεμάτων με τους ηλικιωμένους . 

7) Η θετική αξιοποίηση του ελεύθερου χρόνου των ηλι¬ 
κιωμένων και ταυτόχρονα ο περιορισμός της απομόνω¬ 
σης στο σπίτι ή της αποξένωσης. 

3. Πόροι του Κέντρου Ανοικτής Προστασίας Ηλικιωμέ¬ 
νων Δήμου Γ αλλικού είναι: 

α. Η ετήσια επιχορήγηση του Δήμου. Ποσού (1.000.000 
δρχ.) 

β. Η επιχορήγηση ή κάθε άλλη παροχή του Κράτους εί¬ 
τε απευθείας προς αυτό είτε προς το Δήμο Γ αλλικού για 
το νομικό αυτό πρόσωπο. 

γ. Κάθε είδους συνδρομές, εισφορές δωρεές, κληρο¬ 
νομιές και κληροδοσίες. 

δ. Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο . 

στ. Πρόσοδοι από την ίδια αυτού περιουσία και 

ζ. Κάθε άλλη νόμιμη πρόσοδος . 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Το διοικητικό Συμβούλιο εκλέγει Αντιπρόεδρο, Γ ραμ¬ 
ματέα. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Γαλλι- 
κού, η οποία ανέρχεται στο ύψος του (1.000.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 14 Νοεμβρίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-Φ- 

Αριθ. 8735 (5) 

Τροποποίηση του Οργανισμού Εσωτερικής Υπηρεσίας 
του Δήμου Δοϊράνης, Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ. 
5τουΝ.2307/95 . 

2. Τις διατάξεις των Προεδρικών Διαταγμάτων 37/1987 
& 22/1990. 

3. Τις διατάξεις των άρθρων 7,9,11,12,19,20,34,36 & 
38 του Ν.2190/94. 

4. Τις διατάξεις των άρθρων 11 & 18 του Ν. 2539/1997. 

5. Την 30/1999 απόφαση του Δ.Σ. Δοϊράνης, που εγκρί- 
θηκε με την 1937/30-4-1999 απόφαση μας (ΦΕΚ 1197/15- 
6-1999 Τεύχος Δεύτερο), η οποία αφορά την κατάρτιση 
του Ο.Ε.Υ. του αντίστοιχου Δήμου . 

6. Την αριθμό 4/2001 γνωμοδότηση του Υπηρεσιακού 
Συμβουλίου των Ο.Τ.Α. Ν. Κιλκίς. 

7. Την 98/2001 απόφαση του Δ.Σ. του Δήμου Δοϊράνης 
που αφορά την τροποποίηση του Ο.Ε.Υ. του . 

8. Την 5631 /26-7-2000 (ΦΕΚ 1339/Β/2000) απόφαση του 
Γ.Γ.Π.Κ.Μ. «περί μεταβίβασης αρμοδιοτήτων, αποφασί¬ 
ζουμε: 

Τροποποιούμε την 1937/30-4-1999 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 
Δήμου Δοϊράνης ως εξής : 

ΣυστήνονταιΔύο (2) νέες θέσεις : 

- Μία (1) θέση Π.Ε. 1 Διοικητικού - Οικονομικού 

- Μία (1) θέση Τ.Ε. 17 Διοικητικού - Λογιστικού 

Κατά τα λοιπά ισχύει ως έχει η ανωτέρω απόφασή μας . 

Από την απόφαση αυτή δεν θα προκληθεί δαπάνη σε βά¬ 
ρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Δεκεμβρίου 2001 

Με Εντολή Γενικού Γραμματέα Περιφέρειας 
Η Διευθύντρια 
ΚΥΡΙΑΚΗ ΤΥΜ ΠΑΝ ΙΔΟΥ 

-♦- 

( 6 ) 

Απόκτηση Ελληνικής Ιθαγένειας από ομογενή 
Σαρίεβ Κυριάκου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με τη 14428/17.12.2001 απόφαση Γενικού Γραμματέα 
Περιφέρειας Κρήτης γίνεται αποδεκτή η από 16.5.200 αί¬ 
τηση του ανωτέρω αναφερόμενου ομογενούς περί απαι- 
τήσεως της Ελληνικής Ιθαγένειας και εγκρίνεται ο εξελ- 
ληνισμός του κυρίου ονόματος και του επωνύμου του 
από: Κυριάκος Σαρίεβ σε : Κυριάκος Σαρίδης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας Απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

(7) 

Απόκτηση Ελληνικής Ιθαγένειας από τον ομογενή 
Σαρίεβ Νικολάι. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 


Με τη 14403/17.12.2001 απόφαση Γενικού Γραμματέα 
Περιφέρειας Κρήτης γίνεται αποδεκτή η από 16-05-2000 
αίτηση του ανωτέρω αναφερόμενου ομογενούς περί 
απαιτήσεως της Ελληνικής Ιθαγένειας και εγκρίνεται ο 
εξελληνισμόςτου κυρίου ονόματος και του επωνύμουτου 

από: Νικολάϊ Σαρίεβ σε : Νικόλαος Σαρίδης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας Απόφασης στην 
Εφημερίδα της Κυβερνήσεως. 

Ο Γενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 16063 (8) 

Κατάργηση του νομικού προσώπου δημοσίου δικαίου στο 
Δήμο Τ ρίπολης Ν. Αρκαδίας με την επωνυμία «Σχολική 
Επιτροπή 1ου και 2ου Τεχνικού Επαγγελματικού Εκ¬ 
παιδευτηρίου» και σύσταση νέου νομικού προσώπου 
δημοσίου δικαίου στο Δήμο Τρίπολης Νομού Αρκα¬ 
δίας με την επωνυμία «Σχολική Επιτροπή 1 ου, 2ου και 
3ου Τεχνικού Επαγγελματικού Εκπαιδευτηρίου Τρίπο¬ 
λης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες Εκπαι¬ 
δευτικές διατάξεις» (ΦΕΚ 110Α). 

2. Τις διατάξεις του άρθρου 1 του Ν.2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

3. Τις διατάξεις των άρθρων 198,199,200παρ. 1,3και4 
και 203 και 204 Δημοτικού και Κοινοτικού Κώδικα Π.Δ/τος 
410/1995 (ΦΕΚ231/Α'). 

4. Τις διατάξεις των άρθρων 1,2 και 8 του Ν.2503/1997 
(ΦΕΚ 107/Α/3 0-5-1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Ατου Ν. 155 8/85 «Κυ¬ 
βέρνηση και Κυβερνητικά Όργανα» 

6. Την αριθμ. 13628/1999 απόφασή μας (ΦΕΚ 2094/Β/ 
30.11.1999) που αφορά τη σύσταση σχολικής Επιτροπής 
με την επωνυμία «Σχολική Επιτροπή 1ου και 2ου Τεχνικού 
Επαγγελματικού Εκπαιδευτηρίου» στο Δήμο Τρίπολης 
Ν.Αρκαδίας. 

7. Την αριθμ. 497/2001 απόφαση του Δημοτικού Συμ¬ 
βουλίου Τρίπολης που αφορά την κατάργηση του νομι¬ 
κού προσώπου με την επωνυμία «Σχολική Επιτροπή 1ου 
και 2ου Τεχνικού Επαγγελματικού Εκπαιδευτηρίου» και 
τη σύσταση νέου νομικού προσώπου δημοσίου δικαίου με 
την επωνυμία «Σχολική Επιτροπή 1ου, 2ου και 3ου Τεχνι¬ 
κού Επαγγελματικού Εκπαιδευτηρίου στο Δήμο Τρίπο¬ 
λης». 

8. Την αριθμ. 10412/31.12.1997 (ΦΕΚ 55/Β/98) απόφα¬ 
ση του Γενικού Γραμματέα Περιφέρειας Πελοποννήσου 
«Ανάθεση αρμοδιοτήτων και ασκήσεων αυτών κατ’ εντο¬ 
λή στον Διευθυντή Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

Α. Καταργούμε το νομικό πρόσωπο δημοσίου δικαίου 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με την επωνυμία «Σχολική Επιτροπή του 1ου και 2ου Τε¬ 
χνικού Επαγγελματικού Εκπαιδευτηρίου» 

Β. 1. Συνιστούμε στο Δήμο Τρίπολης Νομού Αρκαδίας 
νομικό πρόσωπο Δημοσίου Δικαίου με την επωνυμία 
«Σχολική Επιτροπή 1ου, 2ου και 3ου Τεχνικού Επαγγελ¬ 
ματικού Εκπαιδευτηρίου Τρίπολης» 

2. Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών. 

Β) Η εκτέλεση μικρών έργων για επισκευή και συντήρη¬ 
ση διδακτηρίων. 

Γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Δ) Η φροντίδα γιατην εξεύρεση άλλωνπόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

Α) Ετήσια επιχορήγηση του Δήμου ποσού 15.000.000 
δραχμών 

Β) Ετήσια επιχορήγηση του Κράτους 

Γ) Κάθε είδους εισφορές, δωρεές, κληρονομιές, κλη¬ 
ροδοσίες 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε) Πρόσοδος από την περιουσία του. 

4. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τρίπολης 
που ανέρχεται στο ποσό των 15.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Δεκεμβρίου 2001 

Με εντολή Γ ενικού Γ ραμματέα Περιφέρειας 
Η Προϊσταμένη της Δ/νσης 
ΕΥΑΓΓΕΛΙΑ ΚΑΤΣΑΪΤΗ 
-♦- 

Αριθ. 16062 (9) 

Σύσταση νομικού προσώπου δημοσίου δικαίου στο Δήμο 
Τρίπολης Ν. Αρκαδίας με την επωνυμία «Σχολική Επι¬ 
τροπή 10ου Δημοτικού Σχολείου Τρίπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες Εκπαι¬ 
δευτικές διατάξεις» (ΦΕΚ110Α). 

2. Τις διατάξεις του άρθρου 1 του Ν. 1539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» 
(ΦΕΚ244/Α'). 

3. Τις διατάξεις των άρθρων 198,199,200 παρ. 1,3 και 4 


και 203 και 204Δημοτικού και Κοινοτικού Κώδικα Π.Δ/τος 
410/1995 (ΦΕΚ231/Α'). 

4. Τις διατάξεις των άρθρων 1,2 και 8 του Ν.2503/1997 
(ΦΕΚ 107/Α/30-5-1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

6. Την αριθμ. 467/2001 απόφαση του Δημοτικού Συμ¬ 
βουλίου Τρίπολης που αφορά τη σύσταση νομικού προ¬ 
σώπου με την επωνυμία: «Σχολική Επιτροπή 10ου Δημο¬ 
τικού Σχολείου Τρίπολης». 

7. Την αριθμ. 10412/31.12.1997 (ΦΕΚ 55/Β/98) απόφα¬ 
ση του Γενικού Γραμματέα Περιφέρειας Πελοποννήσου 
«Ανάθεση αρμοδιοτήτων και ασκήσεων αυτών κατ’ εντο¬ 
λή στον Διευθυντή Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

1. Συνιστούμε στο Δήμο Τρίπολης Νομού Αρκαδίας νο¬ 
μικό πρόσωπο Δημοσίου Δικαίου με την επωνυμία «Σχολι¬ 
κή Επιτροπή 10ου Δημοτικού Σχολείου Τρίπολης» 

2. Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών. 

Β) Η εκτέλεση μικρών έργων για επισκευή και συντήρη¬ 
ση διδακτηρίων 

Γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

Α) Ετήσια επιχορήγηση του Δήμου ποσού 15.000.000 
δραχμών 

Β) Ετήσια επιχορήγηση του Κράτους 

Γ) Κάθε είδους εισφορές, δωρεές, κληρονομιές, κλη¬ 
ροδοσίες 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών 

Ε) Πρόσοδος από την περιουσία του 

4. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τρίπολης 
που ανέρχεται στο ποσό των 15.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Δεκεμβρίου 2001 

Με εντολή Γ ενικού Γ ραμματέα Περιφέρειας 
Η Προϊσταμένη της Δ/νσης 

ΕΥΑΓΓΕΛΙΑ ΚΑΤΣΑΪΤΗ 

Αριθ. 16061 (10) 

Κατάργηση του νομικού προσώπου δημοσίου δικαίου με 
την επωνυμία «Σχολική Επιτροπή του 3ου και 10ου Δη¬ 
μοτικού Σχολείου Τρίπολης του Δήμου Τρίπολης» και 
σύσταση νέου νομικού προσώπου δημοσίου δικαίου 
στο Δήμο Τρίπολης Νομού Αρκαδίας με την επωνυμία 
«Σχολική Επιτροπή 3ου Δημοτικού Σχολείου Τρίπο¬ 
λης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες Εκπαι¬ 
δευτικές διατάξεις» (ΦΕΚ 110Α). 

2. Τις διατάξεις του άρθρου 1 του Ν.2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

3. Τις διατάξεις των άρθρων 198,199,200 παρ. 1,3 και 4 
και 203 και 204 Δημοτικού και Κοινοτικού Κώδικα Π.Δ/τος 
410/1995 (ΦΕΚ231Α'). 

4. Τις διατάξεις των άρθρων 1,2 και 8 του Ν.2503/1997 
(ΦΕΚ 107/Α/30-5-1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Ατου Ν. 1558/85 «Κυ¬ 
βέρνηση και Κυβερνητικά Όργανα». 

6. Την αριθμ. 15014/24-9-1991 απόφαση Νομάρχη Αρ¬ 
καδίας (ΦΕΚ 894/Β/30-10-1991) που αφορά τη σύσταση 
Σχολικής Επιτροπής με την επωνυμία «Σχολική Επιτροπή 
3ου και 10ου Δημοτικού Σχολείου του Δήμου Τρίπολης». 

7. Την αριθμ. 466/2001 απόφαση του Δημοτικού Συμ¬ 
βουλίου Τρίπολης που αφορά την κατάργηση του νομι¬ 
κού προσώπου με την επωνυμία «Σχολική Επιτροπή του 
3ου και 10ου Δημοτικού Σχολείου Δήμου Τ ρίπολης» καιτη 
σύσταση νέου νομικού προσώπου δημοσίου δικαίου με 
την επωνυμία «Σχολική Επιτροπή 3ου Δημοτικού Σχολεί¬ 
ου Τρίπολης». 

8. Την αριθμ. 10412/31.12.1997 (ΦΕΚ 55/Β/98) απόφα¬ 
ση του Γενικού Γραμματέα Περιφέρειας Πελοποννήσου 
«Ανάθεση αρμοδιοτήτων και ασκήσεων αυτών κατ’ εντο¬ 
λή στον Διευθυντή Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

Α. Καταργούμε το νομικό πρόσωπο δημοσίου δικαίου 


με την επωνυμία «Σχολική Επιτροπή του 3ου και 10ου Δη¬ 
μοτικού Σχολείου Δήμου Τρίπολης» 

Β. 1. Συνιστούμε στο Δήμο Τρίπολης Νομού Αρκαδίας 
ίδιο νομικό πρόσωπο Δημοσίου Δικαίου με την επωνυμία 
«Σχολική Επιτροπή 3ου Δημοτικού Σχολείου Τρίπολης» 

2. Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών. 

Β) Η εκτέλεση μικρών έργων για επισκευή και συντήρη¬ 
ση διδακτηρίων. 

Γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

Δ) Η φροντίδα γιατην εξεύρεση άλλωνπόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

Α) Ετήσια επιχορήγηση του Δήμου ποσού 15.000.000 
δραχμών 

Β) Ετήσια επιχορήγηση του Κράτους 

Γ) Κάθε είδους εισφορές, δωρεές, κληρονομιές, κλη¬ 
ροδοσίες 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών 

Ε) Πρόσοδος από την περιουσία του 

4. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τρίπολης 
που ανέρχεται στο ποσό των 15.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Δεκεμβρίου 2001 

Με εντολή Γ ενικού Γ ραμματέα Περιφέρειας 
Η Προϊσταμένη της Δ/νσης 
ΕΥΑΓΓΕΛΙΑ ΚΑΤΣΑΪΤΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























